Saobraćaj u Republici Srpskoj

[mini|Broj saobraćajnih nezgoda u [Republika Srpska|Republici Srpskoj (2000—2009).]]
**Saobraćaj u Republici Srpskoj** spada u nadležnost Ministarstva saobraćaja i veza Republike Srpske. U tu oblast potpada sva saobraćajna i telekomunikaciona infrastruktura Republike Srpske. Saobraćajna infrastruktura obuhvata puteve, željezničke pruge, željezničke stanice, aerodrome, plovne puteve, pristaništa i slično, dok telekomunikaciona infrastruktura obuhvata telefoniju, telegrafiju, optičke kablove, zemaljske stanice veza, saobraćajnu telematiku i drugo. Niže nadležnosti su podijeljene prema saobraćajnim sektorima na Željeznice Republike Srpske, Pošte Srpske, Putevi Republike Srpske i druga javna preduzeća koja su zadužena za održavanje saobraćaja u ovom entitetu.

## Željeznički saobraćaj 
Ukupna dužina pruga normalnog kolosijeka iznosi 425&nbsp;km. Željeznice Republike Srpske godišnje prevoze oko 1.000.000 putnika i oko 6 miliona tona robe. Željeznice Republike Srpske dnevno u opticaju koriste 65 putničkih i 8 teretnih vozova.

### Pružni pravci 
Međunarodni kod Željeznica Republike Srpske je 0044.

* Doboj — Kostajnica — Banja Luka — Omarska — Prijedor — Novi Grad
* Blatna — Novi Grad — Dobrljin
* Doboj — Modriča — Šamac
* Brčko MP — Brčko
* Doboj — Zvornik
* Bijeljina — Sremska Rača
* Jablanica — Štrbci (dio vozne linije Beograd — Bar)

## Cestovni saobraćaj 
Osnovna mreža drumskog saobraćaja obuhvata 4.192&nbsp;km javnih puteva, od čega 1.781&nbsp;km magistralnih i 2.183&nbsp;km regionalnih puteva. O putevima u Srpskoj se brine javno preduzeće Putevi Republike Srpske, koje se između ostalog bavi održavanjem, zaštitom, rekonstrukcijom i izgradnjom magistralnih i regionalnih puteva, objekata na putevima, te prohodnošću i sigurnošću saobraćaja na putevima.

Saobraćajni znaci su ispisani dvojnim pismom, prvo ćirilicom a onda latinicom. Kontrolu drumskog saobraćaja vrši Policija Republike Srpske.

### Autoputevi 
Vlada Republike Srpske, odnosno Ministarstvo saobraćaja i veza Republike Srpske je planiralo izgradnju 430&nbsp;km autoputa. Procijenjena vrijednost ovih radova je 2,937 milijardi eura.

#### Izgrađeni: 
* Autoput Gradiška–Banja Luka
* Autoput Banja Luka–Doboj

#### Planirani: 
* Autoput Doboj–Vukosavlje, Evropski put E73
* Autoput Banja Luka–Mliništa
* Autoput Vukosavlje–Brčko–Bijeljina
* Autoput Banja Luka–Novi Grad

### Magistralni putevi 
Magistralni putevi u Republici Srpskoj koji pripadaju evropskoj mreži međunarodnih puteva su:

* Evropski put E73 (M17): (Hrvatska) Slavonski Šamac/Šamac — Modriča — Rudanka — Doboj — Karuše — (Federacija BiH)
* Evropski put E661 (M16): (Hrvatska) Stara Gradiška/Gradiška — Laktaši — Banja Luka — Karanovac — Ugar — (Federacija BiH)
* Evropski put E761 (M5): (Federacija BiH) — Velečevo — Čađavica — Rogolji — Mrkonjić Grad — Jezero — (Federacija BiH)
* Evropski put E761 (M5): (Federacija BiH) — Istočno Sarajevo — Podromanija — Rogatica — Novo Goražde — Višegrad — Vardište/Kotroman (Srbija)
* Evropski put E762 (M18): (Federacija BiH) — Istočno Sarajevo — Trnovo — Foča — Hum/Šćepan Polje (Crna Gora)

## Zračni saobraćaj 
U oblasti vazdušnog saobraćaja ranije je postojalo preduzeće Air Srpska, a sada postoji avio-prevoznik Sky Srpska koje je osnovala Vlada Republike Srpske u februaru 2007. Glavni i najveći aerodrom u RS je međunarodni aerodrom Banja Luka kojim upravlja javno preduzeće Aerodromi Republike Srpske. Pored ovog aerodroma, Vlada RS je planirala i izgradnju Aerodroma Trebinje. U Republici Srpskoj djeluje i Direkcija za civilnu vazdušnu plovidbu Republike Srpske kao i Vazduhoplovni servis Vlade Republike Srpske.

## Vodeni saobraćaj 
U Republici Srpskoj postoji 204&nbsp;km riječnih plovnih puteva, a najveća pristaništa su riječna luka Šamac, Kapetanija pristaništa u Brčkom, pristanište Gradiška, te pristanište za tečne terete u Rafineriji nafte Brod. Plovne rijeke su Sava, koja je osposobljena za međunarodni plovni saobraćaj, te Una, Drina i Bosna, koje su djelimično osposobljene za plovidbu. Selski prelazi sa poprečnom plovidbom se nalaze u Srpcu i Crnjelovu kod Bijeljine.

## Poštanski saobraćaj 
[mini|323x323piksel|Poštanska mreža [Pošte Srpske|Pošta Srpske]]

## Reference 
Kategorija:Republika Srpska
*
Kategorija:Saobraćaj u Bosni i Hercegovini